Предложение за РЕГЛАМЕНТ НА СЪВЕТА за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти /* COM/2012/0638 final - 2012/0301 (NLE) */





ОБЯСНИТЕЛЕН МЕМОРАНДУМ 1. КОНТЕКСТ НА ПРЕДЛОЖЕНИЕТО Необходими са автономни тарифни квоти на Съюза за продукти, чието производство в Съюза е недостатъчно, за да отговори на нуждите на промишлеността на Съюза, използваща тези продукти, за текущия квотен период. В отговор на исканията на няколко държави членки Комисията разгледа заедно със съответните правителствени експерти въпроса дали да бъдат открити нови автономни тарифни квоти за някои селскостопански и промишлени продукти. На 22 декември 2009 г. Съветът прие Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти, за да бъде задоволено при най-благоприятни условия търсенето на въпросните продукти в Съюза. Следва да бъдат открити тарифни квоти на Съюза с намалени или нулеви ставки на автономните мита по Общата митническа тарифа, с подходящ размер, без това да нарушава пазара на съответните продукти. Разискванията на срещите на Групата по икономически и тарифни въпроси показаха, че държавите членки са готови да открият квоти за продуктите, посочени в предложението за регламент, без това да наруши пазара на тези продукти. Предложението е в съответствие с политиките в областта на селското стопанство, търговията, предприемачеството, развитието и външните отношения. По-специално, настоящото предложение не е за сметка на държавите, ползващи се с преференциални търговски споразумения с ЕС (напр. Общата система за преференции — ОСП, режима на Споразумението за партньорство със страните от Африка, Карибите и Тихоокеанския басейн — АКТБ, споразуменията с държавите кандидатки и потенциалните държави кандидатки). 2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО Проведена бе консултация с Групата по икономически и тарифни въпроси, която представлява предприятията на всяка държава членка. Всички изброени квоти отговарят на споразумението, постигнато от Групата. Не бе споменато съществуването на потенциално сериозни рискове с необратими последици. Настоящото предложение подлежи на процедура по междуведомствена консултация и ще бъде публикувано след приемането му от Съвета. 3. ПРАВНИ ЕЛЕМЕНТИ НА ПРЕДЛОЖЕНИЕТО Изменение на регламент на Съвета за откриване и управление на автономни тарифни квоти на Съюза за някои селскостопански и промишлени продукти на правното основание на член 31 от Договора за функционирането на Европейския съюз. По силата на посочения член автономните тарифни квоти се определят от Съвета с квалифицирано мнозинство въз основа на предложение на Комисията. Предложението е от изключителната компетентност на Съюза. Поради тази причина принципът на субсидиарност не се прилага. Този набор от мерки съответства на принципите за опростяване на процедурите за икономическите оператори, осъществяващи външна търговия, и на Съобщението на Комисията от 2011 г. относно суспендирането на автономни мита и относно автономните тарифни квоти (ОВ C 363, 13.12.2011 г., стр. 6). 4. ОТРАЖЕНИЕ ВЪРХУ БЮДЖЕТА Несъбрани мита на обща стойност 750 000 EUR. 2012/0301 (NLE) Предложение за РЕГЛАМЕНТ НА СЪВЕТА за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, и по-специално член 31 от него, като взе предвид предложението на Европейската комисия[1], като има предвид, че: (1) За да се осигури достатъчно и непрекъснато снабдяване с някои стоки, чието производство в Съюза е недостатъчно, и да се избегнат смущенията на пазара, с Регламент (ЕС) № 7/2010 на Съвета[2] са открити автономни тарифни квоти за някои селскостопански и промишлени стоки. Продуктите в рамките на тези тарифни квоти могат да бъдат внасяни с нулеви или намалени ставки на митата. Поради същите причини е необходимо от 1 януари 2013 г. да се открият нови тарифни квоти с подходящ размер и с нулева ставка на митото за продукти с поредни номера 09.2658, 09.2659, 09.2660 и 09.2661. (2) Размерът на автономните тарифни квоти с поредни номера 09.2628, 09.2634 и 09.2929 е недостатъчен за задоволяване на нуждите на промишлеността на Съюза за текущия квотен период, който приключва на 31 декември 2012 г. Следователно посоченият размер на квотите следва да бъде увеличен от 1 юли 2012 г. Въпреки това увеличението на размера на автономната тарифна квота с пореден номер 09.2634 няма да бъде продължено след 31 декември 2012 г. (3) Размерът на автономните тарифни квоти с пореден номер 09.2603 се заменя с размера, посочен в приложението към настоящия регламент. (4) Съюзът вече няма интерес да продължава да предоставя през 2013 г. тарифни квоти за продуктите с поредни номера 09.2615, 09.2636, 09.2640, 09.2813 и 09.2986. Поради това посочените квоти следва да бъдат закрити, считано от 1 януари 2013 г., и съответните продукти следва да бъдат заличени от приложението към Регламент (ЕС) № 7/2010. (5) Тъй като са необходими много изменения, за по-голяма яснота приложението към Регламент (ЕС) № 7/2010 следва да се замени изцяло. (6) Поради това Регламент (ЕС) № 7/2010 следва да бъде съответно изменен. (7) Тъй като тарифните квоти ще се прилагат от 1 януари 2013 г., настоящият регламент следва да се прилага от същата дата и да влезе в сила незабавно, ПРИЕ НАСТОЯЩИЯ РЕГЛАМЕНТ: Член 1 Приложението към Регламент (ЕС) № 7/2010 се заменя с текста от приложението към настоящия регламент. Член 2 Считано от 1 януари 2013 г., нови тарифни квоти с поредни номера 09.2658, 09.2659, 09.2660 и 09.2661 се добавят в приложението към Регламент (ЕС) № 7/2010. Член 3 Считано от 1 юли 2012 г., в приложението към Регламент (ЕС) № 7/2010: — размерът на автономната тарифна квота с пореден номер 09.2628 се определя на 3 000 000 m², — размерът на автономната тарифна квота с пореден номер 09.2634 се определя на 8 000 тона за периода до 31 декември 2012 г., — размерът на автономната тарифна квота с пореден номер 09.2929 се определя на 10 000 тона. Член 4 Считано от 31 декември 2012 г., тарифните квоти за продуктите с поредни номера 09.2615, 09.2636, 09.2640, 09.2813 и 09.2986 се заличават от приложението към Регламент (ЕС) № 7/2010. Член 5 Считано от 1 януари 2013 г., в приложението към Регламент (ЕС) № 7/2010: — размерът на автономната тарифна квота с пореден номер 09.2603 се определя на 9 000 тона. Член 6 Настоящият регламент влиза в сила в деня на публикуването му в Официален вестник на Европейския съюз. Прилага се от 1 януари 2013 г., с изключение на член 3, който се прилага от 1 юли 2012 г. Настоящият регламент е задължителен в своята цялост и се прилага пряко във всички държави членки. Съставено в Брюксел на […] година. За Съвета Председател ПРИЛОЖЕНИЕ Пореден номер || Код по КН || ТАРИК || Описание || Период за квотата || Размер на квотата || Мито за квотата в (%) 09.2849 || ex 0710 80 69 || 10 || Гъби от вида Auricularia polytricha (неварени или варени във вода или на пара), замразени, предназначени за производството на готови храни (1)(2) || 01.01-31.12 || 700 тона || 0 % 09.2913 || ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 || 91 10 11 21 91 91 10 11 21 91 || Естествен суров необработен тютюн, дори нарязан в правилна форма, с митническа стойност, не по-ниска от 450 Евро за 100 kg нетно тегло, предназначен за използване като покриващи или обвиващи листа при производството на стоки от подпозиция 2402 10 00 (1) || 01.01-31.12 || 6 000 тона || 0 % 09.2928 || ex 2811 22 00 || 40 || Силициев пълнител под формата на гранули, с тегловно съдържание на силициев диоксид 97 % или повече || 01.01-31.12 || 1 700 тона || 0 % 09.2703 || ex 2825 30 00 || 10 || Ванадиеви оксиди и хидроксиди, предназначени изключително за производството на сплави (1) || 01.01-31.12 || 13 000 тона || 0 % 09.2806 || ex 2825 90 40 || 30 || Волфрамов триоксид, в това число син волфрамов оксид (CAS RN 1314-35-8 + 39318-18-8) || 01.01-31.12 || 12 000 тона || 0 % 09.2929 || 2903 22 00 || || Трихлоретилен (CAS RN 79-01-6) || 01.01-31.12 || 10 000 тона || 0 % 09.2837 || ex 2903 79 90 || 10 || Бромхлорметан (CAS RN 74-97-5) || 01.01-31.12 || 600 тона || 0 % 09.2933 || ex 2903 99 90 || 30 || 1,3-Дихлорбензен (CAS RN 541-73-1) || 01.01-31.12 || 2 600 тона || 0 % 09.2950 || ex 2905 59 98 || 10 || 2-Хлоретанол, за производството на течни тиопласти от подпозиция 4002 99 90, (CAS RN 107-07-3) (1) || 01.01-31.12 || 15 000 тона || 0 % 09.2851 || ex 2907 12 00 || 10 || O-Kрезол с чистота не по-малка от 98,5 % тегловно (CAS RN 95-48-7) || 01.01-31.12 || 20 000 тона || 0 % 09.2624 || 2912 42 00 || || Етилванилин (3-етокси-4-хидроксибензалдехид), (CAS RN 121-32-4) || 01.01-31.12 || 950 тона || 0 % 09.2638 || ex 2915 21 00 || 10 || Оцетна киселина с чистота 99 тегловни % или повече (CAS RN 64-19-7) || 01.01-31.12 || 1 000 000 тона || 0 % 09.2972 || 2915 24 00 || || Оцетен анхидрид (CAS RN 108-24-7) || 01.01-31.12 || 20 000 тона || 0 % 09.2769 || ex 2917 13 90 || 10 || Диметилсебацат (CAS RN 106-79-6) || 01.01-31.12 || 1 300 тона || 0 % 09.2634 || ex 2917 19 90 || 40 || Додекандиова киселина, с чистота повече от 98,5 % тегловно (CAS RN 693-23-2) || 01.01-31.12 || 4 600 тона || 0 % 09.2808 || ex 2918 22 00 || 10 || o-Ацетилсалицилова киселина (CAS RN 50-78-2) || 01.01-31.12 || 120 тона || 0 % 09.2975 || ex 2918 30 00 || 10 || Бензофенон-3,3’,4,4’-тетракарбоксилов дианхидрид (CAS RN 2421-28-5) || 01.01-31.12 || 1 000 тона || 0 % 09.2632 || ex 2921 22 00 || 10 || Хексаметилендиамин (CAS RN 124-09-4) || 01.01-31.12 || 40 000 тона || 0 % 09.2602 || ex 2921 51 19 || 10 || о-Фенилендиамин (CAS RN 95-54-5) || 01.01-31.12 || 1 800 тона || 0 % 09.2977 || 2926 10 00 || || Акрилонитрил (CAS RN 107-13-1) || 01.01-31.12 || 75 000 тона || 0 % 09.2917 || ex 2930 90 13 || 90 || Цистин (CAS RN 56-89-3) || 01.01-31.12 || 600 тона || 0 % 09.2603 || ex 2930 90 99 || 79 || Бис(3-триетоксисилилпропил)тетрасулфид (CAS RN 40372-72-3) || 01.01-31.12 || 9 000 тона || 0 % 09.2810 || 2932 11 00 || || Тетрахидрофуран (CAS RN 109-99-9) || 01.01-31.12 || 20 000 тона || 0 % 09.2955 || ex 2932 19 00 || 60 || Флуртамон (ISO) (CAS RN 96525-23-4) || 01.01-31.12 || 300 тона || 0 % 09.2812 || ex 2932 20 90 || 77 || Хексан-6-Олид (CAS RN 502-44-3) || 01.01-31.12 || 4 000 тона || 0 % 09.2658 || ex 2933 99 80 || 73 || 5-(Aцетоацетиламино)бензимидазолон (CAS RN 26576-46-5) || 01.01-31.12 || 200 тона || 0 % 09.2945 || ex 2940 00 00 || 20 || D-Kсилоза (CAS RN 58-86-6) || 01.01-31.12 || 400 тона || 0 % 09.2659 || ex 3802 90 00 || 19 || Кизелгур, обработен с калцинирана сода || 01.01-31.12 || 30 000 тона || 0 % 09.2908 || ex 3804 00 00 || 10 || Натриев лигносулфонат || 01.01-31.12 || 40 000 тона || 0 % 09.2889 || 3805 10 90 || || Терпентиново масло, получено при производството на целулоза по сулфатен метод || 01.01-31.12 || 25 000 тона || 0 % 09.2935 || ex 3806 10 00 || 10 || Колофони и смолни киселини от балсамова смола || 01.01-31.12 || 280 000 тона || 0 % 09.2814 || ex 3815 90 90 || 76 || Катализатор, съдържащ титанов диоксид и волфрамов триоксид || 01.01-31.12 || 3 000 тона || 0 % 09.2829 || ex 3824 90 97 || 19 || Твърд екстракт, неразтворим в алифатни разтворители, остатък получен при екстракцията на колофон от дървен материал, имащ следните характеристики: — тегловно съдържание на смолна киселина непревишаващо 30 %, — киселинно число непревишаващо 110, и — точка на топене 100° C или повече || 01.01-31.12 || 1 600 тона || 0 % 09.2907 || ex 3824 90 97 || 86 || Смес от фитостероли, в прахообразна форма, с тегловно съдържание на: — стероли – 75 % или повече, — станоли – не повече от 25 %, използвана за производството на станоли/стероли или станолови/стеролови естери (1) || 01.01-31.12 || 2 500 тона || 0 % 09.2644 || ex 3824 90 97 || 96 || Препарат, съдържащ тегловно: — 55 % или повече, но не повече от 78 % диметил глутарат — 10 % или повече, но не повече от 28 % диметил адипат и — не повече от 25 % диметил сукцинат || 01.01-30.06 || 7 500 тона || 0 % 09.2140 || ex 3824 90 97 || 98 || Смес от третични амини, съдържаща тегловно: — 2.0-4.0 % N,N-диметил-1-октанамин — минимум 94 % N,N-диметил-1-деканамин — максимум 2 % N,N-диметил-1-додеканамин || 01.01-31.12 || 4 500 тона || 0 % 09.2660 || ex 3902 30 00 || 96 || Съполимер на пропилен и етилен с вискозитет на стопилка не повече от 1 700 MPa при 190 °C, определен по метода ASTM D 3236 || 01.01-31.12 || 500 тона || 0 % 09.2639 || 3905 30 00 || || Поли(винил алкохол), дори съдържащ нехидролизирани ацетатни групи || 01.01-31.12 || 18 000 тона || 0 % 09.2616 || ex 3910 00 00 || 30 || Полидиметилсилоксан със степен на полимеризация 2 800 мономерни звена (± 100) || 01.01-31.12 || 1 300 тона || 0 % 09.2816 || ex 3912 11 00 || 20 || Целулозен ацетат под формата на люспи || 01.01-31.12 || 75 000 тона || 0 % 09.2641 || ex 3913 90 00 || 87 || Нестерилен натриев хиалуронат със: — със среднотегловно молекулно тегло (Mw) не по-голямо от 900 000, — с ниво на ендотоксин не по-високо от 0,008 ендотоксинни единици (EU)/mg, — тегловно съдържание на етанол не повече от 1 %, — тегловно съдържание на изопропанол не повече от 0,5 % || 01.01-31.12 || 200 kg || 0 % 09.2661 || ex 3920 51 00 || 50 || Листове от полиметилметакрилат, отговарящи на стандарти: — EN 4364 (MIL-P-5425E) и DTD5592A, или — EN 4365 (MIL-P-8184) иDTD5592A || 01.01-31.12 || 100 тона || 0 % 09.2645 || ex 3921 14 00 || 20 || Блок от пеноматериал, от регенерирана целулоза, импрегниран с вода, съдържаща магнезиев хлорид и четвъртични амониеви съединения, с размери 100 cm (± 10 cm) x 100 cm (± 10 cm) x 40 cm (± 5 cm) || 01.01-31.12 || 1 300 тона || 0 % 09.2818 || ex 6902 90 00 || 10 || Огнеупорни тухли с — дължина на ръба над 300 mm и — тегловно съдържание на TiO2 не повече от 1 % — тегловно съдържание на Al2O3 не повече от 0,4 % — изменение на обема по- малко от 9 % при 1700° C || 01.01-31.12 || 75 тона || 0 % 09.2628 || ex 7019 52 00 || 10 || Мрежеста тъкан от стъклени влакна, обвити с пластмаса, с тегло 120 g/m² (± 10 g/m²), от вида на използваните за производство на трансперанти и мрежи с фиксирана рамка против насекоми || 01.01-31.12 || 3 000 000 m² || 0 % 09.2799 || ex 7202 49 90 || 10 || Ферохром, съдържащ тегловно 1,5 % или повече, но не повече от 4 % въглерод и не повече от 70 % хром || 01.01-31.12 || 50 000 тона || 0 % 09.2629 || ex 7616 99 90 || 85 || Алуминиеви телескопични дръжки, предназначени да бъдат използвани в производството на куфари и пътни чанти (1) || 01.01-31.12 || 800 000 броя || 0 % 09.2763 || ex 8501 40 80 || 30 || Променливотоков комутаторен еднофазен електродвигател, с мощност над 750 W, с работна мощност над 1 600 W, но не повече от 2 700 W, с външен диаметър над 120 mm (± 0,2 mm), но не повече от 135 mm (± 0,2 mm), с номинални обороти над 30 000 rpm, но не повече от 50 000 rpm, снабден със засмукващ вентилатор и използван в производството на прахосмукачки (1) || 01.01-31.12 || 2 000 000 броя || 0 % 09.2642 || ex 8501 40 80 || 40 || Монтажен възел, състоящ се от: — Променливотоков колекторен монофазен електродвигател, с изходна мощност на вала 480 W или повече, но не повече от 1 400 W, консумирана мощност над 900 W, но не повече от 1 600 W, с външен диаметър над 119,8 mm, но не повече от 135,2 mm с номинални обороти над 30 000 min-1, но не повече от 50 000 min-1и — смукателен вентилатор, използван в производството на прахосмукачки (1) || 01.01-31.12 || 120 000 броя || 0 % 09.2633 || ex 8504 40 82 || 20 || Електрически токоизправител с мощност не повече от 1 kVA, предназначен за използване при производството на апарати за епилация (1) || 01.01-31.12 || 4 500 000 броя || 0 % 09.2643 || ex 8504 40 82 || 30 || Захранващи платки, използвани в производството на стоки от позиция 8521 и 8528 (1) || 01.01-31.12 || 1 038 000 броя || 0 % 09.2620 || ex 8526 91 20 || 20 || Сглобка за GPS система с функция определяне на местоположение || 01.01-31.12 || 3 000 000 броя || 0 % 09.2003 || ex 8543 70 90 || 63 || Честотен генератор, управляем с напрежение, състоящ се от активни и пасивни елементи, монтирани върху печатна платка, затворена в корпус с външни размери непревишаващи 30 mm x 30 mm || 01.01-31.12 || 1 400 000 броя || 0 % 09.2635 || ex 9001 10 90 || 20 || Оптични влакна за производство на кабелите от стъклени влакна от позиция 8544 (1) || 01.01-31.12 || 3 300 000 km || 0 % 09.2631 || ex 9001 90 00 || 80 || Стъклени лещи, призми и залепени елементи, немонтирани, използвани за производство на стоки с кодове по КН 9002, 9005, 9013 10 и 9015 (1) || 01.01-31.12 || 5 000 000 броя || 0 % (1) Намаляването на митническите ставки е предмет на условията, определени в членове 291—300 от Регламент (ЕИО) № 2454/93 на Комисията (ОВ L 253, 11.10.1993 г., стр. 1). (2) Въпреки това, мярката не се разрешава, когато обработката се извършва от търговци на дребно или от предприятия за кетъринг. “ ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С ОТРАЖЕНИЕ ВЪРХУ БЮДЖЕТА, СТРОГО ОГРАНИЧЕНО ДО ПРИХОДНАТА ЧАСТ 1. НАИМЕНОВАНИЕ НА ПРЕДЛОЖЕНИЕТО: Регламент на Съвета за изменение на Регламент (ЕС) № 7/2010 за откриване и управление на автономни тарифни квоти на Съюза за някои селскостопански и промишлени продукти 2. БЮДЖЕТНИ РЕДОВЕ Глава и статия: глава 12, статия 120 Сума, предвидена в бюджета за 2012 година: 19 171 200 000 EUR (Б 2012 г.) Сума, предвидена в бюджета за 2013 година: 18 631 800 000 EUR (ПБ 2013 г.) 3. ФИНАНСОВО ОТРАЖЕНИЕ ¨ Предложението няма финансово отражение X Предложението няма финансово въздействие върху разходите, но има такова върху приходите. Въздействието е следното: (в млн. EUR до първия знак след десетичната запетая) Бюджетен ред || Приходи[3] || 12-месечен период, считано от дд/мм/гггг || [Година: 2013] Статия 120 || Въздействие върху собствените ресурси || 1.1.2013 г. || - 0,8 || || 6-месечен период, считано от дд/мм/гггг || [Година: 2/2012] Статия 120 || Въздействие върху собствените ресурси || 1.7.2012 г. || -0,8 (в млн. EUR до първия знак след десетичната запетая) Положение след действието || [2014—2017 г.] Статия 120 || -0,8 годишно Общата сума на несъбраните мита през 2012 г., дължащи се на текущата автономна тарифна квота от Регламент (ЕС) № 7/2010, се оценява на сумата от 54,2 млн. EUR. Измененията (допълнения и заличавания) от настоящия регламент ще доведат до годишно увеличение на несъбраните мита, което се оценява на 1 млн. EUR. Въз основа на гореизложеното отражението на настоящия регламент върху загубата на приходи може да бъде изчислено, както следва: 1 млн. EUR (брутна сума, включително разходите по събирането) × 0,75 = 0,75 млн. EUR годишно за периода 1.1.2013—31.12.2017 г. Ефектът от прилагането с обратна сила на квотата, посочена в член 2 от настоящия регламент, е 1 млн. EUR. 4. Мерки за борба с измамите Проверки за специфичното предназначение на някои от продуктите, предмет на настоящия регламент на Съвета, ще се извършват в съответствие с членове 291—300 от Регламент (ЕИО) № 2454/93 на Комисията. [1] OВ C […], […] г., стр. […]. [2] OВ L 3, 7.1.2010 г., стр. 1. [3] Що се отнася до традиционните собствени ресурси (мита за селскостопански продукти, налози върху захарта, мита), посочените суми трябва да бъдат нетни, т.е. брутни суми, от които са приспаднати 25 % за разходи по събирането.